
HoUis  og  Grethe  Johnson 

blev  de  første 
kirketjeneste-missionærer 

i  Danmark 


Grethe  og  Hollis  Johnson  er  kaldet  som 
kirketjeneste-missionærer  i  København.  (FOTO:  Kirkenyt) 


For  første  gang 
i  Kirkens  historie 
i  Danmark  er  to 
kirketjeneste- 
missionærer  kaldet 
til  at  tjene  i  Den 
Danske  Mission 

Telefonsamtalen  kom 
fra  et  medlem  af  mis- 
sionærkomiteen  i  Salt  Lake 
City  til  bror  og  søster  John- 
sons stavspræsident  i  staten 
Indiana  i  USA.  Ville  Gre- 
the og  Hollis  Johnson  være 
interesseret  i  at  tjene  som 
fuldtidsmissionærer  i  Den 
Danske  Mission? 

Forespørgslen  blev  for- 
midlet videre  til  bror  og  sø- 
ster Johnson  selv,  der  des- 
værre måtte  melde  tilbage,  at 
det  ikke  kunne  lade  sig  gøre. 

Grunden  var  bestemt  ik- 
ke en  manglende  lyst  til  at 
tjene  i  Danmark.  Tværti- 
mod. Grethe  er  født  og  op- 
vokset i  Horsens,  men  emi- 
grerede til  USA  i  midten  af 
halvtredserne,  og  Hollis 
tjente  som  fuldtidsmissio- 
nær  i  Den  Danske  Mission 
fra  1948  til  1951.  Så  en 
mission  i  Danmark  ville  vir- 
kelig være  en  stor  fornøjel- 
se og  velsignelse  for  bror  og 
søster  Johnson. 

Til  trods  for  dette  måtte 
ægteparret  sige  nej  til  en 
fuldtidsmission  i  Danmark 
lige  på  daværende  tids- 
punkt. 


Et  længere  ophold  i  Dan- 
mark var  nemlig  allerede 
planlagt.  Bror  Hollis  John- 
son, der  er  astrofysiker,  hav- 
de allerede  længe  haft  en 
aftale  med  Niels  Bohr  Insti- 
tuttet, der  hører  til  under 
Københavns  Universitet, 
om  at  komme  til  Danmark 
for  at  forske  yderligere. 

Fuldtidsmissionen  måtte 
vente.  Det  er  der  mange 
unge  mennesker  i  Køben- 
havns Stav,  der  har  nydt 
meget  glæde  af. 


Kirketjeneste-missionærer 

I  stedet  blev  det  foreslået, 
at  bror  og  søster  Johnson  i 
de  10  måneder,  de  var  her  i 
Danmark,  blev  kaldet  som 
kirke  tjeneste-missionærer. 
Dette  kald  modtog  de  med 
glæde. 

Kaldelsen  kommer  fra 
områdepræsidentskabet,  der 
specielt  udspecificerer,  hvil- 
ket område  tjenestegemin- 
gen  skal  udføres  i. 

I  bror  og  søster  Johnsons 
tilfælde  var  deres  arbejds- 


område de  unge  voksne  i 
Storkøbenhavn  og  specielt 
institutprogrammet. 

-  Hovedformålet  med 
vores  kaldelse  er  at  hjælpe 
med  at  styrke  og  opbygge 
institutprogrammet  i  Kø- 
benhavn, fortæller  søster 
Grethe  Johnson. 

Kaldelsen  er  som  enhver 
anden  missionærkaldelse 
underskrevet  af  profeten 
selv,  og  forpligtigelsen  for 
en  kirketjeneste-missionær 
er  faktisk  den  samme  som 
for  en  fuldtidsmissionær. 

Arbejdsopgaverne  er 
måske  forskellige,  men  beg- 
ge er  det  hellige  kald,  som 
man  selv  siger  ja  til  at  op- 
fylde. 

Kirketjeneste-missionærer 
i  hele  verden 

Kirketjeneste-missionærer 
virker  over  hele  verden. 
Nogle  bliver  kaldet  til  at 
tjene  fuldtids  langt  fra  deres 
hjem  og  andre  på  deltid  i 
deres  eget  område. 

I  alle  tilfælde  skal  kirke- 
tjeneste-missionærer omta- 
les som  missionærer,  hvad- 
enten de  er  kaldet  på  fuld- 
tid eller  deltids. 

Søskende,  der  tjener  på 
slægthistorisk  bibliotek  i 
Salt  Lake,  er  for  eksempel 
kirketjeneste-missionærer, 
der  tjener  fuldtids. 

Første  i  hele  Norden 

Bror  og  søster  Johnson  er 
de  første  kirketjeneste-mis- 

sionærer  i  hele  Norden, 
hvilket  har  gjort  det  til  lidt 
af  en  udfordring. 

Der  var  ingen,  der  havde 
prøvet  arbejdet  før,  så  man 
måtte  begynde  fra  bar  bund. 

-  Det  første,  vi  gjorde, 
var  at  få  en  liste  over  alle 
de  unge  voksne  i  de  fire 
københavnske  Ward,  for- 
tæller søster  Johnson. 

-  Så  satte  vi  os  ned  med 
alle  UV'lederne  i  wardene 
og  snakkede  om  hvert  en- 
kelt medlem  på  listen. 

Bror  og  søster  Johnson 
begyndte  så  en  megen  om- 
hyggelig proces  hvorigen- 
nem de  personligt  tog  kon- 
takt med  samtlige  UV'er  i 
Storkøbenhavn. 

Da  mange  af  de  unge 
mennesker  ikke  har  telefon, 
er  der  blevet  kørt  utallige 
kilometer  i  et  forsøg  på  per- 
sonligt at  kontakte  hver 
eneste  af  dem. 

Bror  og  søster  Johnson 
deltager  også  hver  onsdag 
aften  i  institut-klassen  på 
Priorvej  og  underviser  selv 
hver  fredag  aften  en  insti- 
tutklasse i  Kirkens  historie. 

For  de  unge  mennesker  i 
København  har  det  været 
en  dejlig  oplevelse  at  have 
et  ekstra  sæt  forældre,  der 
har  haft  tid  til  at  »tage  sig 
af  dem«. 

Bror  og  søster  Johnson 
har  holdt  familiehjemmeaf- 
ten,  serveret  middage  og 
holdt  firesides  og  foredrag. 
Alle  ting  som  de  unge 
voksne  i  København  virke- 
lig har  påskønnet. 

Opvokset  op  på  en  gård 

Bror  Johnson  er  opvokset 
på  en  gård  i  det  nordlige 
Utah.  I  en  tidlig  alder  måt- 
te han  tidligt  op  og  malke 
køer  med  hænderne  og  væ- 
re udendørs  hele  dagen. 


Hollis  Johnson  er  astrofysiker 
og  forsker  ved  Niels  Bohr 
Instituttet  i  København. 
(FOTO:  Kirkenyt) 


-  Jeg  var  nysgerrig  og  inter- 
esserede mig  for  alt  -  jor- 
den, sten,  himlen  og  meget 
mere,  fortæller  bror  John- 
son. Da  jeg  fandt  ud  af,  at 
jeg  kunne  tjene  penge  ved 
at  gøre  det,  jeg  helst  ville, 
var  der  ingen  tvivl,  jeg  ville 
være  forsker  og  videnskabs- 
mand. 

Det  er  nøjagtig,  hvad 
bror  Johnson  blev. 

Efter  sin  mission  i  Dan- 
mark blev  bror  Johnson 
indkaldt  til  den  amerikan- 
ske hær.  Det  var  under  Ko- 
rea-krigen, men  bror  John- 
son blev  udstationeret  i 
Tyskland. 

Under  sit  ophold  i  Tysk- 
land fik  bror  Johnson  mu- 
lighed for  at  komme  til 
Danmark  og  besøge  nogle 
af  alle  de  venner,  han  hav- 
de fået  under  sin  mission. 
På  et  af  disse  besøg  mødte 
han  Grethe,  der  var  med- 
lem af  Kirken  i  Horsens 
Gren. 

Det  var  kærlighed  ved 
første  blik  (næsten),  men 
der  gik  nogen  tid,  før  parret 
i  1954  blev  viet  i  Salt  Lake 
templet. 

Bror  Johnson  knoklede 
imidlertid  på  diverse  uni- 
versiteter begyndende  med 
BYU.  I  1960  fik  han  sin 
doktorgrad  fra  Univers  ity  of 
Colorado.  Bror  Johnson  er 
astrofysiker  og  er  først  og 
fremmest  teoretiker  og  for- 


sker. Sammen  med  nogle  få 
andre  forsker  bror  Johnson  i 
røde  kæmpestjerner. 

-  Det  er  især  overfladen 
og  kromosfæren  jeg  beskæf- 
tiger med,  fortæller  bror 
Johnson  der  siden  1963  har 
været  professor  ved  Indian- 
na  University. 

Bror  Johnson  blev  pensi- 
oneret i  1994  og  fik  så  et 
legat  til  at  komme  og  forske 
her  i  Danmark. 

Familien  Johnson  har 
gennem  bror  Johnsons  ar- 
bejde haft  mulighed  for  at 
rejse  verden  rundt.  Et  sti- 
pendium gjorde  det  muligt 
for  bror  Johnson  at  arbejde 
et  år  ved  observatoriet  i  Pa- 
ris, han  har  forsket  ved 
Yale-universitetet  i  USA  og 
været  gæsteprofesor  både  i 
Holland  og  Danmark. 

Videnskab  og  tro 

For  de  hundredvis  af  men- 
nesker, der  i  årenes  løb  har 
lyttet  til  bror  Johnson  hol- 
de foredrag  om  tro  og  vi- 
denskab, er  der  ingen  tvivl 
om,  at  begge  dele  står  hans 
hjerte  nær. 

-  Men  hvor  mange  men- 
nesker her  på  denne  jord 
ligger  vågen  om  natten  og 
funderer  over  røde  stjerner 
og  deres  kromosfære?  spør- 
ger bror  Johnson. 

-  Det  er  vel  de  færreste, 
svarer  han  selv.  Nej,  det, 
der  holder  os  vågen,  er  de 


ting  i  livet,  der  virkelig  be- 
tyder noget,  familie,  ven- 
ner, kirke  og  vores  tro  på 
Gud. 

Et  kig  i  universet  giver 
indblik  i,  hvor  forunderligt 
det  hele  er.  Intet  er  en  til- 
fældighed, siger  bror  John- 
son. 

Sammen  med  sin  kone 
Grethe  har  han  trofast  tjent 
i  Kirken  i  alle  stillinger  lige 
fra  stavspræsident  til  søn- 
dagsskolelærer. 

Grethe  har  tjent  som 
hjælpeforeningspræsident- 
inde  flere  gange  og  i  Unge 
Piger  både  i  staven  og  i 
wardet. 

Fælles  for  både  Hollis  og 
Grethe  er  deres  vilje  til  at 
tjene.  Dette  ønske  om  at 
tjene  kommer  da  også  i  før- 
ste række.  Allerede  nu  lig- 
ger parrets  missionærpapi- 
rer i  Salt  Lake  og  venter,  og 
bror  og  søster  Johnson  har 
stillet  sig  til  rådighed  som 
fuldtidsmissionærer  for  Kir- 
ken. Dette  til  trods  for  6 
børn,  15  børnebørn  og  to 
på  vej,  der  alle  venter  på 
dem  i  USA. 

Men  familien  må  vente 
for  Herrens  sag  kalder,  og  så 
svarer  bror  og  søster  John- 
son. Lad  os  håbe,  at  vi  her  i 
Danmark  atter  kan  nyde 
glæde  af  deres  livsbegej- 
string  og  megen  erfaring. 

Susanne  Perkins 

Randers  Gren 
fik  ny  leder 


I  juli  måned  1994  fik  Randers  Gren 
en  ny  grenspræsident.  Efter  seks  måneder 
i  stillingen  har  »Kirkenyt«  talt  med 
præsident  Hans  Nielsen  og  bringer  her 
en  reportage  fra  Randers 


Søskende  der  i  øjeblikket 
tjener  som  ledere  i  Randers 
Gren.  (FOTO:HN) 


Det  er  blot  ti  år  siden, 
at  missionærerne  en 
dag  i  Randers  bankede  på 
døren  og  af  en  noget  skep- 
tisk Hans  Nielsen  blev  luk- 
ket indenfor. 

-  Den  eneste  grund  til, 
at  missionærerne  overhove- 
det kom  indenfor,  var,  at 
jeg  var  meget  interesseret  i, 
hvad  der  foregik  i  USA, 
fortæller  præsident  Nielsen. 

Der  gik  dog  ikke  lang 
tid,  før  ældsterne  fik  givet 
bror  Nielsen  en  Mormons 
Bog,  og  det  blev  kilden  til 
hans  vidnesbyrd  og  senere 
medlemskab  af  Kirken. 


-  Det  var  Mormons  Bog, 
der  fik  mig  omvendt,  siger 
bror  Nielsen,  der  blot  kort 
tid  efter  sin  dåb  blev  kaldet 
til  aktivt  at  deltage  i  gre- 
nens ledelse. 

Det  har  bror  Nielsen 
gjort  lige  siden,  både  som 
rådgiver  til  en  tidligere 
grenspræsident  og  som  sek- 
retær og  finansiel  sekretær  i 
grenen. 

Det  var  gennem 
Mormons  Bog,  at  bror 
Nielsen  fik  bekræftet  man- 
ge af  de  store  spørgsmål, 
han  havde  angående  li- 
vet. 


-  Der  var  mange  ting  jeg  i 
lang  tid  havde  funderet 
over  i  mit  liv,  fortæller  bror 
Nielsen. 

Historierne  i  Mormons 
Bog  om  folkets  velstand  og 
åndelige  velvære,  samt  krige 
og  modgang  både  åndeligt 
og  timeligt,  passede  lige  ind 
i  de  tanker,  som  bror  Niel- 
sen allerede  havde  gjort  sig. 

Orden  i  sagerne 

Ti  års  medlemskab  af  Kir- 
ken er  selvfølgelig  ikke  så 
lang  tid  til  at  lære  alt,  hvad 
der  skal  vides  for  at  lede  en 
af  Kirkens  enheder. 

-  Jeg  vokser  med  jobbet, 
fortæller  bror  Nielsen,  der 
nu  i  seks  måneder  har  væ- 
ret leder  af  grenen. 

-  Der  er  mange  menne- 
skelige ting  at  se  til,  siger 
bror  Nielsen. 

-  Jeg  er  overbevist  om, 
at  de  timelige  ting  skal  væ- 
re på  plads.  Før  der  er  orden 
i  de  timelige  ting,  kan  man 
ikke  rigtig  koncentrere  sig 
om  de  åndelige. 

For  eksempel  er  det  vig- 
tigt, at  søndagsmøderne  er 


Medlemmer  af  Randers  Gren 
stiller  op  foran  kirkebygningen 
i  Randers.  (FOTO:  UN) 


vel  forberedte  og  planlagt, 
så  at  alt  kan  gå  glat.  Så  er 
der  stor  mulighed  for  at  ån- 
den kan  være  tilstede  og 
berige  medlemmerne,  for- 
klarer præsident  Nielsen. 

Randers  vil  gerne 
være  et  ward 

I  Randers  er  der  ca.  180 
medlemmer  på  listen.  Heraf 
er  ca.  70  aktive  medlem- 
mer, der  hver  uge  kommer 
til  nadvermødet. 

-  Vi  vil  selvfølgelig  me- 
get gerne  været  et  ward, 
fortæller  præsident  Nielsen, 
men  der  er  heller  ingen  idé 

i  at  blive  et  ward  for  tidligt. 

-  I  Randers  Gren  vil  vi 
satse  på  Primary  og  AP/UR 
Det  er  den  generation,  der 
skal  fortsætte  Kirken  her  i 
Randers,  og  det  er  den 
generation,  der  skal  hjæl- 
pe med  at  sprede  evangeli- 
et. 

-  Det  er  netop  det,  der 
er  nøgleordet,  fortæller 
præsident  Nielsen.  Evange- 
liet skal  ud  til  befolknin- 
gen, og  jeg  er  overbevist 
om,  at  når  vi  gør  vores  del, 
så  vil  vi  også  vokse. 

Præsident  Nielsen  øn- 
sker, at  grenen  skal  fokusere 
på  hjemmelærer-  og  besøgs- 
lærerindebesøg. 

Ældste  Neeley  og  Ralphs  fuldtidsmissionærer  i  Randers  Gren  Grenspræsident  Hans  Leo  Lykkke  Nielsen  og  hustru 

sammen  med  Præsident  og  søster  Anderson.  (FOTO:  HN)  Ruth  Solveig  Nielsen.  (FOTO:  HN) 


—  Jeg  synes,  at  vi  snakker 
for  meget,  og  at  der  sker  for 
lidt,  siger  bror  Nielsen. 

Derfor  har  grenens 
ledere  ved  sidste  grensråds- 
møde  også  fået  til  opgave 
at  tænke  over,  hvad  der 
kan  gøres  mere  og  anderle- 
des. 

Selv  er  præsident  Niel- 
sen overbevist  om,  at  vi 
som  kirke  profilerer  os  for 
lidt. 

-  Vi  må  ud  med  det 
budskab,  vi  har,  og  specielt 
vores  budskab  om  evigt 
ægteskab  og  den  evige  fa- 
milie. 


Tak  til  kvinderne 

Præsident  Nielsen  føler 
også  stærkt,  at  uden  en 
kvinde  ved  sin  side,  der 
støtter  ham  i  sin  kaldelse, 
kunne  det  ikke  lade  sig 
gøre. 

-  Jeg  synes,  at  det  er 
utroligt  vigtigt,  at  man 
tænker  på  sin  hustru  eller 
partner,  siger  præsident 
Nielsen.  Hvis  man  ikke  har 
den  opbakning  hjemmefra, 
der  er  nødvendigt,  kan  man 
umuligt  koncentrere  sig  om 
opgaven. 

Hans  Nielsen  har  været 
gift  med  sin  kone  Solvej  i 


10  år  og  ønsker  at  sige  tak 
for  alt  den  støtte,  hun  giver 
ham  hver  dag. 

-  Uden  den  støtte  og 
opbakning  var  det  ikke  mu- 
ligt for  mig  at  fungere  i  min 
kaldelse,  siger  præsident 
Nielsen. 

Præsident  Nielsen  er  og- 
så en  aktiv  slægtsforsker, 
der  jævnligt  kører  de  30  km 
for  at  komme  til  enten  Vi- 
borg  eller  Århus  for  at  be- 
nytte sig  af  arkivet  eller 
slægtshistorisk  center. 

Efterforskningen  har  og- 
så ført  til  fundet  af  en  grand 
grand  fætter  i  American 


Fork.  Præsident  Nielsen 
sendte  navne  ind  til  temp- 
let og  fik  der  at  vide,  at  der 
allerede  var  udført  ordinan- 
ser  for  de  navne.  Dette 
igangsatte  en  eftersøgning 
og  efter  en  tid  fik  bror  Niel- 
sen kontakt  med  fætteren 
fra  American  Fork,  der  efter 
nogle  års  korrespondance 
også  har  været  i  Danmark 
på  besøg. 

-  Ja,  evangeliet  og  det 
arbejde,  vi  involverer  os  i, 
giver  os  så  mange  dejlige 
muligheder  for  velsignelser, 
slutter  bror  Nielsen. 

Susanne  Perkins 


Søstre  fra 
Frederikshavn 
på  jordomrejse 


Diana  Kristensen  fortæller 
om  USA  (FOTO: 
KIRSTEN  PEDERSEN) 

Forestil  dig  en  dejlig 
rejse  hvor  du  oplever 
lokale  traditioner, 
mad  og  lækkerier  fra 
lande  så  forskellige 
som  Israel,  Sverige, 
USA,  Iran  og  Dan- 
mark.  Afslut  rejsen 
med  en  dejlig  flæske^ 
steg,  så  har  du  op- 
skriften på  alletiders 
aktivitet  i  Frederiks- 
havns  Grens  Hjælpe- 
forening 

Den  5.  november  1994 
mødtes  de  kvindelige 
medlemmer  af  Frederiks- 
havn Gren  til  alletiders  be- 
søgslærerindestæ  vne . 

Temaet  var  en  internati- 
onal dag,  og  lokalet  var  flot 
pyntet  op  med  udstillinger 
fra  de  forskellige  lande. 

Af  søster  Elsebeth  Holm 
Larsen  blev  søstrene  draget 
med  på  en  rejse  til  Israel. 
Søster  Larsen  kom  for  få 
måneder  siden  hjem  fra  et 
længere  ophold  i  Israel, 
hvor  hun  arbejdede  på  et 
hospital  i  Jerusalem. 

Med  søster  Larsen  som 
rejseleder  blev  alle  vist 
rundt  i  Israels  mangeartede 
natur,  lige  fra  den  frodige 
Jordanflod  til  høje  bjerge, 
hvor  man  endda  kan  stå  på 
ski  om  sommeren,  til  den 
tørre  ørken.  Søstrene  »del- 
tog« også  i  de  forskellige 
højtider  for  jøder,  bl.a.  den 
ugentlige  sabbat. 

Fra  Israel  til  Sverige 

Så  overtog  rejseleder  Rita 
Gregersen  og  fortsatte  rej- 
sen til  nabolandet  Sverige, 
hvor  en  del  af  hendes  for- 
fædre kom  fra.  Søster  Gre- 
gersen har  tilbragt  mange 

Søstrene  i  Frederikshavns 
Gren  spiser  en  dejlig  middag 
sammen.  (FOTO: 
KIRSTEN  PEDERSEN) 


Søster  Asaw  Stovad  fortæller 
om  sit  hjemland  Iran. 
(FOTO:  KIRSTEN 
PEDERSEN) 

somre  og  ferier  i  Sverige 
med  at  søge  efter  sin  slægt 
og  kender  derfor  en  hel  del 
til  landet,  som  alle  fik  en 
god  fornemmelse  af.  Alle 
fik  også  smagt  et  stykke 
svensk  lagkage. 

Så  gik  turen  over  det 
store  vand  til  USA,  hvor 
rejseleder  Diana  Kristensen 
fortalte  om  sine  to  år  på 
amerikansk  college  og  alle 
deres  traditioner.  Iført  sin 
flotte  gradueringsdragt  hør- 
te vi  om  amerikanske  højti- 
der lige  fra  den  forestående 
»thanksgiving«  til  den  lige 
overståede  »halloween«. 
Der  blev  naturligvis  serve- 
ret brownies. 

Så  gik  turen  tilbage  over 
vandet  til  Iran,  hvor  Asaw 
Stovad,  der  er  født  og  op- 
vokset der,  fortalte  om  sit 
hjemland.  Vi  hørte  meget 
om  deres  religion,  der  dan- 
ner grundlaget  for  hele  de- 
res levevis  samt  forholdet 
mellem  mand  og  kvinde 
blev  uddybet. 

Der  blev  serveret  en  dej- 
lig iransk  dessert  med  ris  og 
safran  og  mælk  og  sukker. 


Rejsen  slutter  i  DK 

Rejsen  sluttede  i  Danmark, 
hvor  søster  Kirsten  Peder- 
sen fortalte,  at  Danmark 
faktisk  er  en  af  verdens 
største  lande  arealmæssigt. 
Søstrene  fik  en  lille 
smag  af  Danmarks  historie 
lige  fra  Harald  Blåtand 
til  nutidige  højtider  og  tra- 
ditioner. I  Danmark  fik 
søstrene  lov  til  at  smage 
ægte  danske  julesmåka- 
ger. 


Statistikker  og  tal  for  be- 
søgslærerindearbejdet  blev 
gennemgået,  og  til  slut  blev 
alle  søstre  opfordret  til  at 
tænke  mere  på  de  søstre, 
man  hver  især  havde  an- 
svar for,  og  at  finde  glæde 
ved  at  arbejde  for  Herrens 
sag  her  på  jorden. 

Referat  indsendt  af  søster 
Kirsten  Ingemann 
Pedersen,  medlem  af 
Frederikshavn  Gren. 

Primarydreng  fra  Allerød 
kåret  som  årets  spiller 


Lars  Andersen  med  sin  flotte  vandrepokal. 
(FOTO:  RICHARDT  ANDERSEN) 


Om  søndagen  lader  Lars  bolden  hlive  hjemme .  Så 
tager  han  pænt  tøj  på  og  går  i  kirke.  (FOTO:  SP) 


ars  Andersen  er  10  år 
gammel  og  går  hver 


søndag  i  Primary  i  Allerød 
Ward  nord  for  København. 

1  sin  fritid  elsker  Lars  at 
spille  fodbold,  og  det  er  han 
også  god  til. 

Desværre  er  det  sådan  i 
den  danske  sportsverden,  at 
de  fleste  kampe  og  stævner 
og  den  slags  ting  næsten  al- 
tid finder  sted  om  søndagen. 
Det  giver  de  fleste  unge  SDH 
sportsfolk  lidt  af  et  dilemma. 

Skal  man  spille  om  søn- 
dagen eller  skal  man  ikke? 


Det  er  spørgsmålet.  Hvis 
man  vælger  ikke  at  spille 
om  søndagen,  så  er  der  ikke 
store  chancer  at  man  virke- 
lig kommer  frem  på  holdet, 
og  vælger  man  at  spille  om 
søndagen,  er  der  samvittig- 
heden at  gøre  op  med.  1 
Kirken  belærer  vi  vores 
børn  om,  at  søndagen  er 
vor  Herres  dag,  og  at  vi  skal 
holde  den  hellig.  Det  vil 
bl.a.  sige  at  afholde  os  fra 
fx.  at  gå  i  biografen  eller 
dyrke  sport  af  forskellige  ar- 
ter. 


Lars  traf  på  trods  af  sin  un- 
ge alder  selv  sit  valg  om  ik- 
ke at  deltage  i  søndagskam- 
pene. 

-  Når  vi  som  forældre  er 
lidt  stolte  af  Lars  i  den  for- 
bindelse, er  det,  fordi  han 
altid  selv  af  egen  drift  har 
sendt  afbud  til  kampe  og  ar- 
rangementer, der  faldt  på 
en  søndag,  siger  Richardt 
Andersen,  Lars'  far. 

Ved  årsafslutningen  i 
1994  blev  Lars  af  sin  lokale 

o 

klub  Ålholm  IF  kåret  som 
årets  spiller  for  miniput. 


Præmien  var  en  vandrepo- 
kal og  et  stort  glas  slikpin- 
de. 

-  Når  man  tænker  på 
Lars'  baggrund,  synes  vi,  at 
det  er  en  præstation  at  bli- 
ve valgt  som  årets  spiller, 
men  samtidig  er  det  udtryk 
for,  at  man  ikke  skal  være 
bange  for  at  vedstå  sig  de 
evangeliske  principper,  man 
har  lært,  siger  Richardt  An- 
dersen. 

»Kirkenyt«  ønsker  Lars 
tillykke  med  titlen. 

SP 

Fredericia  opfører 
»Min  tur  på  jorden 


« 


Efter  et  utroligt 
stort  forarbejde  med 
alt  fra  sangprøver 
til  scenografi  og 
kostumer  kunne  et 
mangeårigt  projekt 
løbe  af  stablen  i 
Fredercia  den 
11.  februar  1995 


I forbindelse  med  wards- 
konferencen  i  Fredericia 
Ward  opførte  de  unge  i  war- 
det  lørdag  aften  en  dansk 
udgave  af  den  populære 
amerikanske  musical  »Min 
tur  på  jorden«. 


Der  var  lagt  et  meget  stort 
arbejde  i  forberedelserne,  og 
det  bar  virkelig  frugt.  De 
gjorde  et  flot  stykke  arbej- 
de. Aktivitetssalen  i  byg- 
ningen i  Fredercia  var  fyldt 
til  bristepunktet  med  begej- 
strede gæster,  både  med- 
lemmer og  ikke-medlem- 


mer. 


Set  stykket  i  England 

-  Første  gang  jeg  hørte  om 
»My  turn  on  earth«  var  i 
1986,  fortæller  Henrik  Bor- 
nemann  fra  Fredercia,  der 
er  stykkets  instruktør. 

-  På  det  tidspunkt  var 
jeg  i  gang  med  mit  første 
musicalprojekt  »Det  er  dig, 
jeg  kan  li'«,  og  min  bror 


Børnene  synes,  det  er  svært  at  være  her  på  jorden 
-  og  ikke  altid  sjovt.  (FOTO:  TOVE  BISGAARD) 


Barbara  bliver  gift  og  stifter  familie.  Som  Barbara  ses  Marianne 

Andersen  sammen  med  Henrik  og  Thomas  Bornemann.  Der  er  også  glade  stunder  i  tilværelsen. 

(FOTO:  TOVE  BISGAARD)  (FOTO:  TOVE  BISGAARD) 

Flemming  var  på  mission  i 
England.  Han  syntes,  at  det 
var  sjovt,  at  jeg  gik  og  rode- 
de med  en  musical,  for  han 
var  selv  meget  optaget  af  en 
anden  musical,  der  hed 
»My  turn  on  earth«. 

Henrik  fortæller,  at 
Flemming  sendte  ham  et 
bånd  med  musikken  til 
»My  turn  on  earth«,  men 
at  det  ikke  rigtig  sagde  ham 
noget. 

-  I  1991,  da  jeg  selv  var 
på  mission  i  England,  hav- 
de jeg  den  oplevelse  at  se 
stykket,  fortæller  Henrik. 
Jeg  var  så  fascineret  af  mu- 
sicallen, at  jeg  tog  ind  og  så 
den  tre  gange  i  den  uge, 
den  gik. 


Dansk  opsætning 

Henrik  havde  ikke  været 
hjemme  fra  sin  mission  sær- 
ligt længe  førend  tanken 
om  at  lave  en  dansk  opsæt- 
ning meldte  sig. 

Henrik  følte,  at  det  skul- 
le gøres  på  den  rigtige  måde, 
og  derfor  tog  han  kontakt  til 
produceren  af  den  engelske 
opsætning,  han  havde  set 
på  sin  mission.  Her  fik  han 
de  nødvendige  kontakter  til 
Embryo-music,  der  ejer  ret- 
tighederne til  stykket.  Hen- 
rik fik  tilladelse  til  at  over- 
sætte manuskriptet  og  lave 
en  dansk  produktion. 

-  At  oversætte  en  musi- 
cal er  en  kæmpe  udfor- 
dring, fortæller  Henrik.  Der 


er  mange  hensyn,  der  skal 
tages.  Sangtekster,  ordspil, 
ting,  som  ikke  findes  på 
dansk  m.m. 

-  Jeg  skal  ærligt  indrøm- 
me, at  jeg  har  fået  en  ny  re- 
spekt for  Jesper  Klein  og 
andre,  som  har  oversat 
Walt  Disney  tegnefilm. 

Efter  at  manuskriptet  var 
blevet  godkendt  hos  Em- 
bryo-music, blev  den  næste 
udfordring  at  finde  de  rigti- 
ge skuespillere  til  rollerne. 

-  Det  tog  1  1/2  år  at  finde 
de  helt  rigtige  personer  til 
de  forskellige  roller,  og  pro- 
blemet blev  først  rigtigt  løst 
da  Inge  Nielsen,  der  spillede 
rollen  som  Pam,  flyttede  til 
Fredericia,  fortæller  Henrik. 


Stykket,  der  handler  om  li- 
vet her  på  jorden  og  alle  de 
forskellige  modsætninger,  vi 
møder,  er  set  gennem  et 
barns  øjne.  Barbara,  pigen  i 
hovedrollen,  oplever  sorger, 
glæder  og  alt,  hvad  der  fin- 
des af  følelser  imellem  de  to 
yderpunkter. 

Stykket  er  bygget  op 
over  en  række  skønne  san- 
ge skrevet  af  den  kendte 
SDH-sangforfatter  Lex  de 
Azevedo,  der  også  har  skre- 
vet musikken  til  Saturdays 
Warriors,  som  mange  i 
Danmark  også  kender.  Til- 
lykke til  Henrik  og  alle  de 
medvirkende  med  den  store 


succes. 


RED. 


Kirken  hjælper  ofre  for  Japans 
dødbringende  jordskælv 


Kirkens  medlemmer 
arbejdede  hurtigt 
og  effektivt  for  at 
hjælpe  jordskælvets 
ofre  både  fysisk  og 
psykisk 

Biskopper,  stavspræsi- 
denter,  præstedømme - 
ledere  og  andre  ledere  i  Kir- 
ken reagerede  hurtigt  og 
utroligt  effektivt  med  hjælp 
til  de  mennesker,  der  var 
ramt  af  Japans  mest  død- 
bringende jordskælv  i  halv- 
fjerds år.  Jordskælvet,  der 
den  17.  januar  1995  ramte 
byen  Kobe  i  Japan  tidligt 
om  morgenen,  målte  7,2  på 
Ritchter  skalaen  og  har  re- 
sulteret i  mere  end  5000 
døde. 


Ifølge  ældste  David  E.  Sø- 
rensen, medlem  af  De 
Halvfjerds  Råd  og  område- 
præsident for  Nordasien,  er 
alle  fuldtidsmissionærer  lo- 
kaliseret og  uskadte. 

Blot  nogle  få  dage  efter 
jordskælvet  rejste  ældste 
Sørensen  sammen  med  Eu- 
gene  Kitamura,  Kirkens  for- 
valtningschef, til  det  jord- 
skælvsramte område, 

Her  så  de  personligt  den 
enorme  skade  og  elendig- 
hed, jordskælvet  var  skyld 
i.  Samtidig  var  de  vidne  til 
den  utrolig  uselviske  tjene- 
ste ydet  af  mange  af  Kir- 
kens medlemmer. 

—  Umiddelbart  efter 
jordskælvet  ramte,  sørgede 
biskopperne  for  deres  egne 
familiers  sikkerhed,  og  de 
har  lige  siden  været  invol- 


veret i  at  lede  hjælpearbej- 
det døgnet  rundt,  fortalte 
ældste  Sørensen. 

Kirken  sender  hjælp 

To  ansatte  på  Kirkens  ad- 
ministrative kontor  i 
Tokyo,  der  begge  tjener  som 
stavspræsidenter,  blev  med 
det  samme  udsendt  for  at 
hjælpe  de  lokale  præste- 
dømmeledere. 

De  medbragte  også  livs- 
vigtige nødforsyninger,  der 
var  hårdt  brug  for. 

Der  var  kun  ét  dødsfald 
blandt  Kirkens  medlemmer. 
Den  76-årige  søster  Kimiko 
Nagai  og  hendes  mand,  der 
ikke  var  medlem  af  Kirken, 
døde  begge  i  jordskælvet. 

Der  var  i  alt  35  familier 
fra  Kirken,  der  blev  hjemlø- 
se. 


To  børn  fra  en  undersøger- 
familie døde  også  i  jord- 
skælvet, fortæller  missions- 
præsident  Curtis  R  Wilson, 
fra  den  japanske  Kobe  mis- 
sion. 

Kirkens  medlemmer  tog 
sig  af  familien  til  de  to  døde 
børn,  og  det  lokale  ward 
sørgede  for  en  begravelses- 
cermoni,  der  blev  holdt  i 
Kobes  kirkebygning. 

Ingen  telefoner 

Allerede  den  24.  januar  var 
de  fleste  af  Kirkens  med- 
lemmer lokaliseret  og  fun- 
det uskadte.  Eftersøgnings- 
arbejdet  blev  udført  af  de 
lokale  præstedømmeledere 
med  en  del  hjælp  fra  fuld- 
tidsmissionærerne. 

Eftersøgningsarbej  det 
blev  primært  udført  til  fods 

eller  på  cykel.  Det  var  umu- 
ligt at  komme  frem  med  bil 
eller  offentlig  transport,  og 
kun  meget  få  telefoner  fun- 
gerede. 

Tilfældigvis  tilhørte  en 
af  de  få  telefoner,  der  funge- 
rede lige  efter  jordskælvet, 
biskoppen  i  Kobe  Ward.  Bi- 
skoppens kone,  der  ikke  er 
japaner  og  taler  meget  lidt 
japansk,  var  på  mirakuløs 
måde  i  stand  til  at  modtage 
mange  telefonbeskeder  fuld- 
stændig uden  misforståelser. 

Biskoppen  tog  selv  orlov 
fra  sit  arbejde  for  på  fuldtids 
basis  at  involvere  sig  i  hjæl- 
pearbejdet. 

Missionærlejligheder 
ødelagt 

To  missionærlejligheder 
blev  ødelagt  i  jordskælvet. 
Da  jordskælvet  ramte,  måt- 
te to  ældster  fra  den  nordli- 
ge del  af  Kobe  flygte  med 
kun  det  tøj,  de  gik  og  stod 
i.  Deres  lejlighed  var  fuld- 
stændig ubrugelig. 

Ældste  Sørensen  udtal- 
te, at  man  endnu  ikke  var 
klar  over,  om  der  var  skader 
på  nogle  af  Kirkens  bygnin- 
ger. 


Et  nødforsyningscenter 
blev  oprettet  i  kirkebygningen 
i  Kobe.  (FOTO:  CN) 

-  Det  er  umuligt  at  komme 
frem,  fortæller  ældste  Sø- 
rensen, der  endnu  venter 
på  en  status  over  Kirkens 
ejendomme  i  det  ramte  om- 
råde. 

Mange  af  Kirkens  byg- 
ninger, bl.a.  også  Kobes 
missionshjem,  blev  brugt 
som  evakueringscenter  for 
de  mange  hjemløse. 

En  del  af  kirkebygningen 
blev  indrettet  som  distribu- 
tionscenter for  mad  og  tøj 
og  dåbsbassinet  blev  gjort 
rent  og  brugt  til  at  opbeva- 
ring af  vand.  Vand  var  det, 
der  var  størst  mangel  på,  og 
som  folk  havde  mest  brug 
for. 

Lastvogne  med  mad,  tøj 
og  andet  livsnødvendigt  ud- 
styr blev  kørt  ind  fra  de 
omkringliggende  stave  og 
distrikter. 

Medlemmer  fra  disse 
områder  brugte  deres  egne 
biler  til  at  transportere  nød- 
forsyningerne til  det  jord- 
skælvsramte område. 


Arbejde  i  døgndrift 

Kirkens  medlemmer  arbej- 
dede døgnet  rundt  med  at 
aflæsse  forsyninger,  organi- 
sere lagre  eller  uddele  mad 
og  tøj.  Dette  foregik  enten 
til  fods  eller  på  cykler. 

Ældste  Sørensen  fortal- 
te, at  det  område,  der  var 
hårdest  ramt  af  jordskælvet, 
ligger  kun  15  minutters 
gang  fra  Kobes  kirkebyg- 
ning. 

-  Vi  har  set  nogle  vidun- 
derlige eksempler  på,  hvor- 
dan de  dybeste  kristne  vær- 
dier virkelig  er  kommet 
frem  i  denne  krise,  fortæller 
præsident  Wilson. 

Præsident  Wilson 
tilføjer,  at  et  af  de  områ- 


der, hvor  der  var  størst 
brug  for  hj  ælp,  var  det  psy- 
kiske. 

-  Menneskers  liv  var  i  et 
sådan  oprør,  fortalte  præsi- 
dent Wilson.  Mange  var 
fuldstændigt  uden  håb  og 
uden  nogen  at  tale  med. 

Fuldtidsmissionæreme 
havde  tid  til  at  lytte  og 
hjælpe  samtidig  med,  at  de 
fortsatte  med  at  uddele  mad 
og  klæder  og  hjalp  med  op- 
rydningsarbejdet. 

Præsident  Wilson  slutte- 
de med  at  fortælle,  at  Kir- 
ken hjælper  sine  egne  med- 
lemmer, og  hvor  det  er  mu- 
ligt, også  andre  medlemmer 
af  samfundet. 

RED/CN 

Howard  W»  Hunter, 
Kirkens  14*  profet  død 


Fredag  den  3.  marts 
1995  16.35  dansk 
tid  døde  præsident 
Howard  W.  Hunter, 
Kirkens  14.  profet 
og  leder  siden  den 
5.  juni  1994. 
Præsident  Hunter 
døde  af  prostata- 
kræft, som  ifølge 
lægerne  også  havde 
spredt  sig  til  knog- 
lerne 


Præsident  Hunter  var  i 
januar  indlagt  på  LDS 
Hospital  i  Salt  Lake  City, 
hvor  han  blev  behandlet 
for  udmattelse.  Indlæggel- 
sen fandt  sted  umiddelbart 
efter  indvielsen  af  templet  i 
Bountiful  i  Utah. 

Profetens  læge,  dr.  Wil- 
liam F.  Reilly,  sagde  på  da- 
værende tidspunkt,  at  hans 
tilstand  var  alvorlig. 

Profeten  var  under  be- 
handling for  prostatakræft, 
der  havde  bredt  sig  til 
knoglerne,  og  denne  be- 
handling bidrog  til  profe- 
tens træthed. 

Profeten  nåede  på  sin 
korte  tid  som  Kirkens  leder 
at  rejse  utroligt  meget.  Han 
var  blandt  andet  i  decem- 
ber i  Mexico  City  for  at  or- 
ganisere Kirkens  Stav  nr. 
2000. 

Ved  indvielsen  af  temp- 
let i  Bountiful  bad  profeten 
selv  indvielsesbønnen  ved 


det  første  møde,  deltog  i 
fem  yderligere  møder  og 
talte  ved  de  fire. 

Ved  en  pressekonference 
den  6.  juni  1994  viede  præ- 
sident Hunter  sit  liv  og  sin 
styrke  til  at  tjene  Herren, 
og  han  opfordrede  Kirkens 
medlemmer  til  at  »behand- 
le hinanden  med  mere  ven- 
lighed, mere  høflighed,  me- 
re ydmyghed  og  tålmodig- 
hed og  mere  tilgivende.« 

Præsident  Hunter  sagde 
også  ved  denne  lejlighed,  at 


hans  største  ønske  var  at 
»hvert  eneste  medlem  af 
Kirken  er  værdig  til  at 
komme  i  templet,«  samt  at 
vi  er  et  »tempelbesøgende 
og  tempelelskende  folk.« 

Generalautoritet  i  mere 
end  35  år 

Præsident  Howard  W.  Hun- 
ter blev  født  den  14.  no- 
vember 1907  i  Boise  Idaho. 
Som  dreng  var  han  spejder, 
og  han  var  den  anden 
dreng  i  Idaho,  der  modtog 


Eagle  Scout  Award.  Præsi- 
dent Hunter  var  også  meget 
musikinteresseret  og  lærte 
at  spille  på  flere  instrumen- 
ter. 

Præsident  Hunter  flytte- 
de i  1928  til  Californien 
hvor  han  arbejdede  om  da- 
gen og  studerede  jura  om 
aftenen.  Han  fik  en  doktor- 
grad i  jura  fra  Southwestem 
Law  School  i  Los  Angeles 
og  fik  efterfølgende  en  me- 
get succesfuld  karriere  som 
jurist.  Han  blev  i  Sydcali- 
fornien kendt,  ikke  blot 
som  en  prominent  advokat, 
men  også  som  en  dygtig  for- 
retningsmand. 

Howard  W.  Hunter  blev 
kaldet  som  medlem  af  De 
Tolvs  Apostles  Råd  i  okto- 
ber 1959. 

Forud  for  præsident 
Hunters  kaldelse  til  De 
Tolv  Apostles  Råd  tjente 
han  i  mange  forskellige  stil- 
linger i  Kirken  i  det  sydlige 
Californien,  hvor  han  bl.a. 
havde  en  ledende  rolle  i 
opførelsen  af  templet  i  Los 
Angeles. 

Præsident  Hunter  blev  i 
1931  gift  med  Clara  May 
Jeffs,  og  de  fik  sammen  tre 
sønner.  Søster  Hunter  døde 
i  1983,  og  i  1990  giftede 
præsident  Hunter  sig  med 
søster  Inis  Bernice  Egan 
Stanton. 

Profeten  efterlader  sig 
foruden  sin  kone  Inis, 
18  børnebørn  og  16  olde- 
børn. 


RED 

NBA-spiller  opfordrer  unge 

til  at  planlægge  at  tage  på  mission 


Han  er  2,25  høj, 
på  hans  trøje  står  der 
nummer  76  og  han 
spiller  basketball  for 
Philadelphia  76. 
Hans  navn  er  Shawn 
Bradley 

Shawn  Bradley,  der  for 
nyligt  gik  fra  at  være 
fuldtidsmissionær  til  pro- 
fesionel  basketballspiller, 
fortalte  for  nyligt  hundred- 
vis af  Kirkens  unge,  hvor 
vigtigt  det  er  at  tage  på  mis- 
sion og  forberede  sig  til  et 
tempelægteskab. 

Talen  foregik  i  Los  An- 
geles kort  tid  efter  en  stor 
kamp  mellem  Philadelphia 
76erne  og  Los  Angeles 
Clipperne. 

I  sin  tale  fortalte  Bradley 
om  sin  beslutiiing  om  at  ta- 
ge afsted  som  missionær. 

—  Det  var  meget  svært 
for  mig  at  beslutte  at  tage 
på  mission,  sagde  Bradley. 
Det  var  hårdt  at  tilsidesæt- 
te min  basketball-karriere. 
Jeg  vidste  godt  i  mit  hjerte, 
at  det  var  rigtigt  at  tage  på 
mission,  men  der  skulle  me- 
gen faste  og  bøn  til,  før  be- 
slutningen blev  taget,  for- 
talte Bradley  til  unge  med- 
lemmer af  Kirken  i  Los  An- 
geles. 

Mission  rigtige  beslutning 

-  Nu  da  jeg  er  vendt  hjem 
fra  min  mission,  er  det  rig- 
tigt gået  op  for  mig,  at  jeg 
tog  den  rette  beslutning, 
sagde  Bradley. 

Shawn,  der  nu  spiller  i 
NBA  på  andet  år,  var  på 
mission  i  Australien  i  Syd- 
ney missionen  fra  1991- 


1993.  Før  sin  mission  spille- 
de han  basketball  for  BYU 
én  sæson. 

Det  var,  mens  Bradley 
endnu  var  på  sin  mission,  at 
han  tog  beslutningen  om  at 
blive  professionel  basket- 
ballspiller i  stedet  for  at 
vende  tilbage  til  BYU. 

Da  han  blev  spurgt,  om 
det  var  en  vanskelig  beslut- 
ning, svarede  Bradley  Kir- 
kens unge: 

-  Da  der  var  seks  måne- 
der tilbage  af  min  mission, 
blev  jeg  af  pressen  tvunget 
til  at  fortælUe  om  jeg  skulle 
være  professionel  eller  ej. 
De  var  utroligt  påtrængen- 
de. Min  missionspræsident 
rådede  mig  til  at  tage  en 
beslutning,  så  jeg  kunne 
koncentrere  mig  fuldt  ud 
om  de  sidste  seks  måneder 
af  min  mission. 

Bradley  fortalte,  at  han 
fastede  og  bad  og  talte  med 
sine  forældre,  og  så  beslut- 
tede han  sig  for  at  blive 
professionel,  når  han  vend- 
te tilbage  til  USA. 


-  Da  beslutningen  var  ta- 
get, blev  det  muligt  for  mig 
at  tjene  mere  effektivt  re- 
sten af  min  mission,  fortalte 
Bradley. 

Gift  i  templet 

Bradley  fortale  også  Kirkens 
unge  om  sin  egen  familie. 
Kort  tid  efter  hans  hjem- 
komst fra  sin  mission  gifte- 
de han  sig  i  templet  i  Salt 
Lake  City  med  Anette 
Evertsen,  og  de  er  nu  stolte 
forældre  til  en  lille  datter 
på  seks  måneder. 

-  At  være  NBA-spiller  er 
mere  end  blot  hårde  kampe 
på  basketbanen,  sagde  Brad- 
ley. Det  er  meget  hårdt  at 
være  væk  fra  min  familie, 
når  vi  er  ude  at  rejse  hele  ti- 
den. Jeg  er  altid  så  glad  for  at 
komme  hjem  til  dem. 

Om  aftenen  i  Los  Ange- 
les med  Bradley  sagde  bror 
William  Vincent,  der  havde 
arrangeret  den: 

-  Jeg  var  meget  glad  for 
at  høre  Shawn  Bradley  bæ- 
re vidnesbyrd  om  vigtighe- 


den af  at  tage  på  mission. 
Han  er  »eagle  scout«, 
hjemvendt  missionær,  gift  i 
templet,  hengiven  og  kær- 
lig far  og  et  kæmpe  eksem- 
pel for  vores  unge. 

Bror  Vincent  fortsatte 
med  at  fortælle,  at  når 
Shawn  Bradley  talte  til  de 
unge  mennesker,  så  lyttede 
de. 

-  Shawn  opfordrede  vo- 
res unge  til  at  holde  befa- 
lingerne, gå  til  seminar  og 
lytte  til  deres  forældre  og 
vejledere  i  Kirken  samt  for- 
berede sig  til  at  gå  på  missi- 
on og  blive  gift  i  templet, 
fortalte  bror  Vincent. 

-  Kunne  man  forestille 
sig  noget  bedre  eksempel 
for  vore  unge? 

Tidligere  foredragsholde- 
re har  været  Danny  Ainge 
der  spiller  for  Phoenix 
Suns;  Todd  Christensen, 
tidligere  spiller  for  NFL's 
Los  Angeles  Raiders;  og 
Larry  Miller,  ejer  af  basket- 
ballholdet Utah  Jazz. 

RED/CN 

Harry  Trujillo  og 
Miguel  Osvaldo  Ascanio  bedste 
venner  og  brødre  i  evangeliet 


den  måde  tjene  penge  til  at 
hjælpe  sig  selv  og  sin  fami- 
lie. 

Harry  opnåede,  på  trods 
af  de  ugunstige  vilkår,  me- 
get fine  karakterer  i  skolen, 
hvilket  kvalificerede  ham 
til  en  plads  på  universitetet, 
hvor  Harry  studerede  til  in- 
geniør. 

-  En  af  mine  bedste  ven- 
ner på  det  tidspunkt  be- 
gyndte at  tale  med  mission- 
ærerne, og  en  dag  invitere- 
de de  mig  til  at  komme 
med,  fortalte  Harry. 

Det  varede  ikke  længe, 
før  Harrys  ven  blev  medlem 
af  Kirken,  men  selv  om  Har- 
ry syntes  godt  om  Kirken, 
ville  han  ikke  forhaste  sig. 


Miguel  Oswaldo  Ascanio  og  Harry  Trujillo  (FOTO:  SP) 


De  kom  til  Danmark 
fra  vidt  forskellige 
dele  af  verden.  I 
Danmark  fandt  de 
håb  og  frihed  samt 
en  udsigt  til  en  lysere 
fremtid.  I  evangeliet 
fandt  de  fred  og  tro 
og  styrke  til  at  klare 
livets  udfordringer 


KGB-agtig  overvåg- 
ning, forfølgelse  på 
grund  af  din  politiske  og 
religiøse  overbevisning, 
hemmelige  gemmesteder  i 
junglen  samt  flugt  over 


landegrænser  i  nattens 
mulm  og  mørke  lyder  nær- 
mest som  et  afsnit  af  en 
god  John  Le  Carré  spionro- 
man. Men  ...  mindre  kan 
ikke  gøre  det,  når  begiven- 
heder og  strabadser  i  Harry 
og  Miguels  liv  skal  beskri- 
ves. Disse  begivenheder 
ligger  heller  ikke  år  tilbage 
i  historien,  da  muren  end- 
nu ikke  var  faldet,  og  ingen 
endnu  havde  hørt  om 
perestrojka. 

Årstallet  er  såmænd 
1994,  og  for  Harrys  ved- 
kommende befinder  vi  os  i 
Peru  i  Sydamerika.  Miguel 
befinder  sig  på  Cuba,  der 
den  dag  i  dag  er  under  Fidel 
Castros  regime. 


Harry  Trujillo,  30,  er  født  i 
en  lille  by  Oxapampa  i  det 
sydlige  Peru  i  Sydamerika. 
Han  har  ni  søskende  og  var 
blot  12  år  gammel,  da  hans 
far  døde. 

Skole  eller  arbejde 

Som  ung  dreng  måtte 
Harry  træffe  det  hårde 
valg  mellem  skole  eller  ar- 
bejde. Skolen  trak,  da  han 
var  en  intelligent  dreng, 
der  hungrede  efter  viden, 
men  arbejdet  var  nødven- 
digt, da  der  var  mange 
munde  at  føde.  Heldigvis 
blev  det  muligt  at  kombi- 
nere de  to,  og  Harry  fik 
mulighed  for  efter  skole  at 
arbejde  som  tømrer  og  på 

Miguel  diskuterer  kirkearbejde  med  en  bror  i  Allerød  Ward. 
(FOTO:  SP) 


Han  fortsatte  med  at  mødes 
med  missionærerne  og  stu- 
derede evangeliet. 

Det  ville  være  naturligt 
at  tro  at  Mormons  Bog,  der 
indeholder  historien  om 
Harrys  egne  forfædre,  ville 
have  tiltrukket  ham  og  må- 
ske været  årsag  til  hans  om- 
vendelse, men  det  var  det 
nu  ikke. 

-Jeg  læste  meget  i  Lære 
og  Pagter,  og  det  var  faktisk 
den  bog,  der  gav  mig  mit 
vidnesbyrd  om  Kirken  og 
profeten  Joseph  Smith,  for- 
tæller Harry. 

-  Jeg  tænkte,  hvordan 
kan  en  ung  mand  af  sig  selv 
skrive  sådan?  Det  kan  bare 
ikke  lade  sig  gøre!  Det  må 
være  kommet  fra  Gud! 

Samtidig  så  Harry,  hvor- 
dan hans  ven  og  andre 
medlemmer  af  Kirken  ud- 
viklede sig,  og  havde  et  øn- 
ske om  at  udvikle  sig  på 
samme  måde. 

-  Jeg  så  med  det  samme, 
at  Kirken  havde  mange  go- 
de undervisningsmaterialer 
og  principper,  der  var  gode, 
og  som  kunne  hjælpe  både 
mig  og  min  familie,  fortæl- 
ler Harry. 


Tog  på  mission 

Efter  to  års  medlemskab  af 
Kirken  besluttede  Harry  sig 
for  at  tage  på  en  fuldtids- 
mission  og  blev  i  1986  kal- 
det til  at  tjene  i  det  sydlige 
Peru  i  Arequipa  missionen. 
For  Harry  var  det  en  stor 
oplevelse  at  kunne  prædike 
evangeliet  til  sine  egne 
landsmænd,  der  var  utroligt 
modtagelige  for  evangeliet 
og  det,  som  Kirken  kunne 
tilbyde  i  deres  liv. 

Ud  af  13  kammerater 
var  de  7  også  fra  Peru,  så  en 
stor  procentdel  af  mission- 
ærerne kommer  fra  hjem- 
landet selv. 

-  Dette  gør  arbejdet  me- 
get effektivt,  forklarer  Har- 
ry, der  erfarede,  at  undervis- 
ning af  evangeliet  uden  en 
sprogbarriere  var  meget 
possitiv. 

Vel  hjemme  fra  sin  mis- 
sion fortsætter  Harry  sine 
studier  på  universitet  hvor 
han  er  aktiv  i  studenteror- 
ganisationer. På  et  tids- 
punkt beslutter  det  regime, 
der  har  magten  i  landet,  at 
overtage  mange  af  Perus 
universiteter,  bl.a.  også 
Harrys. 


For  Harry  får  dette  alvorlige 
konsekvenser.  Den  frihed 
han  hidtil  har  haft  til  at  ud- 
trykke sig  både  med  sine  re- 
ligiøse og  politiske  holdnin- 
ger hører  fuldstændigt  op. 
Der  er  fuld  kontrol  med  alt, 
hvad  eleverne  foretager  sig 
og  ikke  mere  frihed  til  at 
tænke  og  handle,  som  man 
vil. 

Dette  kan  Harry  ikke  le- 
ve med,  og  han  deltager  ak- 
tivt i  grupper  af  studerende, 
der  ikke  kan  accepterer  dis- 
se forhold. 

Hans  venner  bliver 
smidt  i  fængsel,  og  selv 
undgår  han  det  kun  ved  i 
nattens  mørke  at  flygte  til 
nabolandet  Ecuador,  hvor 
han  forgæves  prøver  at  bli- 
ver politisk  flygtning  i  Ca- 
nada. Desværre  er  Harry 
nødt  til  at  vende  tilbage  til 
Peru  for  at  skaffe  flere  pen- 
ge til  at  bestikke  politi  og 
andre  med,  så  han  på  en  el- 
ler anden  måde  kan  forlade 
Peru  for  at  finde  et  bedre 
liv,  hvor  han  ikke  konstant 
vil  være  i  fare.  I  denne  pro- 
ces bliver  det  nødvendigt 
for  Harry  at  gemme  sig  i 
junglen  i  et  par  måneder  for 
ikke  at  blive  opdaget  og  ar- 
resteret. 

Endelig  lykkedes  det  at 
skaffe  midler  nok  til  at  flyg- 
te fra  Peru  under  dække  af 
at  være  en  forretnings- 
mand, der  skulle  til  Stock- 
holm. 

Ender  i  Danmark 

1  Stockholm  føler  Harry  sig 
imidlertid  ikke  rigtig  godt 
tilpas.  Så  han  beder  kon- 
stant om  vejledning  fra 
Gud  til  at  finde  det  rette 
sted  at  slå  sig  ned. 

Tanken  om  at  tage  til 
Danmark  rammer  ham,  og 
han  følger  denne  inspirati- 
on. I  København  møder 
han  en  landsmand,  der 
hjælper  ham  med  at  søge 
politisk  asyl,  og  beslutnin- 
gen er  taget.  Harry  vil  blive 
i  Danmark. 

Efter  kun  syv  måneder 
her  i  landet  taler  Harry 


utroligt  godt  dansk.  Han 
har  intet  problem  med  at 
kommunikere  sine  tanker 
og  øver  sig  hele  tiden  på  at 
blive  bedre. 

1  sit  ward  i  Allerød  er 
han  fuldt  aktiv  og  bidrager 
til  wardet  som  rådgiver  i  for 
Unge  Mænd. 

1  Rusland 
under  glastnost 

Skulle  du  komme  på  besøg  i 
Allerød  Ward,  vil  du  ikke 
kunne  undgå  at  se  en  an- 
den ung  mand  ved  siden  af 
Harry.  Det  er  Miguel.  Han 
sidder  der  i  sit  jakkesæt  og 
smiler  og  ser  ud,  som  om 
han  aldrig  har  bestilt  andet 
end  at  komme  i  Kirken  og 
deltage  i  klasser  og  synge  i 
koret. 

Men  synet  kan  bedrage. 
Miguel  er  et  ganske  nyt 
medlem  af  Kirken,  faktisk 
har  han  kun  været  medlem 
i  to  måneder. 

Miguel  er  29  år  gammel 
og  kommer  fra  Cuba,  hvor 
han  har  måtte  efterlade  sin 
kone  Lourdes  og  sin  4-årige 
søn  Javier. 

Som  barn  er  Miguel  op- 
vokset under  Fidel  Castros 
kommunistiske  regime  og 
var  aktiv  hele  sin  ungdom  i 
partiet  og  dets  ungdomsor- 
ganisation. 

Dette  bevirkede  at  Mi- 
guel blev  en  af  de  privilege- 
rede, der  fik  lov  til  at  kom- 
me til  det  tidligere  Rusland 
for  at  studere  på  universite- 
tet. 1  Rusland  studerede  Mi- 
guel til  ingeniør  i  fem  år  fra 
1984  til  1989.  Dette  var 
netop  i  perioden,  hvor 
glastnost  og  perestrojka  var 
på  sin  højde,  så  Miguel  og 
de  mange  andre  cubanere, 
der  studerede  i  Rusland,  så 
med  egne  øjne  kommunis- 
mens fald  og  systemets  for- 
lis. 

-  Jeg  begyndte  lidt  efter 
lidt  at  se,  hvor  hjernevasket 
jeg  i  virkeligheden  var,  og 
hvor  lidt  frihed  jeg  havde 
haft  til  at  danne  mine  egne 
meninger  og  indtryk,  for- 
tæller Miguel. 


KIRK 


1 


E  N  Y  T 

3 


-  Det  tog  også  lang  tid  for 
mig  at  overbevise  mig  selv 
om,  at  min  tidligere  overbe- 
visning var  forkert.  Men 
det  var  den  konklusion,  jeg 
nåede  frem  til,  fortæller 
Miguel. 

Da  Miguel  og  hans  stu- 
diekammerater, heriblandt 
hans  kone,  som  han  en 
sommer  under  studierne  gif- 
tede sig  med,  ikke  havde 
andet  valgt  end  at  vende 
tilbage  til  Cuba,  gjorde  man 
det  med  intentionerne  om 
at  være  med  til  at  revoluti- 
onere hjemlandet. 

-  Det  gik  virkelig  op  for 
os,  hvor  meget  den  cuban- 
ske regering  manipulerede 
folket,  og  vi  ønskede  at  væ- 
re med  til  at  bringe  frihed 
til  vores  hjemland. 

Farligt  at  være 
anderledes 

Vel  tilbage  på  Cuba  gik  det 
hurtigt  op  for  Miguel,  at  det 
kunne  være  farligt  at  delta- 
ge i  modstandsbevægelsen. 
Så  i  en  tid  forblev  han  i 
den  kommunistiske  organi- 
sation. Miguel  hørte  på  før- 
ste hånd  Fidel  Castros  in- 
struktioner til  partiets  lede- 


re om  på  enhver  vis  at 
kvæle  modstandere  og  an- 
derledes tænkende. 

Fra  partiets  ledelse  blev 
det  besluttet,  at  alle  stude- 
rende, der  havde  været  i 
udlandet  under  perestrojka, 
nøje  skulle  overvåges. 

-  Det  var  noget,  du  følte 
hele  tiden,  fortæller  Migu- 
el. Du  vidste  aldrig,  hvem 
der  var  dine  sande  venner, 
og  resultatet  var,  at  du  al- 
drig udtrykte,  hvad  du  vir- 
kelig tænkte,  siger  Miguel. 

Kronen  på  værket  blev, 
at  de  fleste  af  de  unge,  der 
havde  fået  en  god  uddan- 
nelse i  udlandet,  alligevel 
mistede  deres  jobs  og  hjem. 

Regeringen  lavede  en 
lov,  der  sagde,  at  hvis  man 
ikke  havde  et  arbejde,  så 
kom  man  i  fængsel,  så  Mi- 
guels eneste  håb  var  at  flyg- 
te til  udlandet. 

Gennem  en  ven  i  Tysk- 
land lykkedes  det  Miguel  at 
få  udrejsetilladelse  til  Tysk- 
land, hvor  han  fik  opholds- 
tilladelse i  tre  måneder.  Det 
varede  dog  ikke  længe,  før 
Miguel  fandt  sig  selv  i  et 
fængsel  i  Stockholm,  Sveri- 
ge- 


Da  Tyskland  ikke  umiddel- 
bart virkede,  som  om  det 
var  et  sted,  hvor  Miguel 
kunne  få  lov  at  blive,  fort- 
satte han  videre  til  Stock- 
holm. 

Her  kom  han  imidlertid 
i  klemme  under  den  regel, 
der  siger,  at  det  første  land, 
man  ankommer  til,  er  der, 
hvor  man  skal  blive  asylsø- 
ger. 

Så  efter  tre  dage  i  et 
svensk  fængsel  bliver  Migu- 
el deporteret  tilbage  til 
Tyskland,  hvor  han  nu  står 
helt  alene  og  med  kun  gan- 
ske få  dage  tilbage  af  sit  vi- 
sum. 

Han  havde  hørt,  at  Nor- 
ge eller  Danmark  nok  ville 
være  det  bedste  sted  at 
prøve  at  flygte  hen,  men 
efter  oplevelsen  i  Sverige 
turde  Miguel  ikke  bare  mø- 
de op  ved  grænsen  og  søge 
asyl. 

Skjulte  sig  i  skoven 

Miguel  besluttede  sig  for,  at 
den  sikreste  måde  at  kom- 
me ind  i  landet  på  var  i 
nattens  mørke  at  gå  over 
grænsen  fra  den  tyske  side 
og  ind  i  Danmark. 

Det  gjorde  Miguel  og 
endte  på  en  øde  landevej  i 
det  sydlige  Danmark  midt 
om  natten.  Her  er  han  så 
heldig  at  blive  samlet  op  af 
en  lastvognschaufør,  der  gi- 
ver ham  et  lift  og  hjælper 
ham  med  at  komme  til  Kø- 
benhavn. 

Her  bliver  Miguel  asyl- 
søger og  ender  efter  et  op- 
hold i  Sandholmlejren  i 
samme  flygtningelejr  som 
Harry.  Ja,  de  deler  endda 
værelse. 

Efter  ganske  kort  tid 
spørger  Harry  Miguel,  om 
han  ikke  har  lyst  til  at 
komme  med  i  kirke. 

-  Hvorfor  ikke?  tænkte 
Miguel,  der  på  daværende 
tidspunkt  aldrig  havde  hørt 
om  Jesu  Kristi  Kirke. 

-  Men  den  søndag 

gik  jeg  med  i  kirke,  fortæl- 
ler Miguel,  og  jeg  følte 
straks  noget  ganske  spe- 


cielt. Jeg  følte,  at  alle  disse 
mennesker  var  ander- 
ledes. 

-  Med  det  samme  følte 
jeg,  at  Kirken  var  det  rette 
sted  for  mig  at  være,  fortæl- 
ler Miguel,  jeg  som  ellers 
ikke  troede  på  Gud  overho- 
vedet. 

Jeg  så  med  det  samme, 
hvor  åndelige  disse  menne- 
sker var,  og  hvor  udviklede 
deres  børn  var.  Det  var  nøj- 
agtig, hvad  jeg  ønskede  for 
min  egen  familie  og  min  lil- 
le søn. 

Gennem  studium  af 
Mormons  Bog  og  samtaler- 
ne med  missionærerne 
fandt  Miguel  hurtigt  frem 
til,  at  han  ønskede  at  blive 
døbt. 

-  Jeg  vidste,  at  Kirken 
var  sand,  fortæller  Miguel, 
og  jeg  forstod  at  det  at  være 
medlem  af  Kirken  betød,  at 
jeg  gik  ind  på  en  vej,  der 
var  meget  smal. 

Men  jeg  følte,  at  mit  liv 
forandrede  sig.  Jeg  blev  me- 
re kærlig,  og  jeg  følte  mere 
kærlighed  for  mine  med- 
mennesker og  min  familie. 

Så  i  Allerød  Ward  var 
det  en  meget  glædelig  begi- 
venhed, da  Harry  en  dag  for 
ca.  to  måneder  siden  fik 
mulighed  for  at  døbe  sin 
nyfundne  ven. 

Begge  har  de  nu  evange- 
liet tilfælles.  Både  Harry  og 
Miguel  kommer  trofast  i 
Kirken  hver  søndag,  hvor 
de  deltager  aktivt  i  alt  lige 
fra  deres  søndagsskoleklasse 
til  wardets  korøvelse. 

1  deres  fritid  har  de  også 
mange  fælles  interesse  så- 
som deres  uddannelser,  fod- 
bold, bordtennis,  Kirken  og 
meget  andet. 

Begge  er  de  flygtet  fra 
lande,  der  ikke  ville  give 
dem  frihed  til  at  tænke  og 
gøre,  som  de  ville.  Begge 
håber  de  i  Danmark  at  have 
fundet  et  nyt  hjemland, 
hvor  de  i  ro  og  fred  kan 
dyrke  deres  tro  og  passe  de- 
res respektive  familie. 

Susanne  Perkins 

Hvor  stor  skal  ikke 
jeres  glæde  være»»» 


Et  »tilfældigt«  møde 
med  to  unge  missio- 
nærer i  et  tog  ledte 
en  ung  kvinde  til 
evangeliet.  Nu  mere 
end  40  år  efter 
mødet  er  resultaterne 
af  dette  ene  møde  alt 
for  mangfoldige  til  at 
holde  styr  på,  men  ét 
er  sikkert,  mange 
hundrede  liv  er 
blevet  påvirket  og 
mange  er  kommet  til 
Kristus  på  grund  af 
denne  ene  lille  hæn- 
delse. Tilfældigt 
møde?  kunne  man 
fristes  til  at  spørge. 
Sådan  kunne  det 
måske  godt  se  ud  for 
en  udenforstående, 
men  for  mennesker 
hvis  livsskæbne  to- 
talt har  ændret  kurs 
er  der  vist  ingen 
tvivl.  Hos  Herren  er 
intet  tilfældigt 


Fra  højre  ses 
bror  og  søster  Kaj  Aage 
Gram  sammen  med 
deres  to  børn  på  deres 
dåbsdag  i  1951. 
(FOTO:  Gram) 


Årstallet  er  1951  og  be- 
retningen begynder  i 
en  lille  by  i  Jylland  lidt 
uden  for  byen  Århus.  En 
dag  i  1951  banker  det  på 
døren  hos  familien  Kaj 
Aage  Gram  og  udenfor  står 
to  unge  mormonmissionæ- 
rer. De  bliver  inviteret  in- 
denfor og  Kaj  Aage  fortæl- 
ler dem  med  glæde,  at  han 
dagligt  studerer  Bibelen  og 
beder  til  sin  Himmelske  Fa- 
der. 

-  Ja,  siger  de  to  unge 
ældster,  men  du  har  ikke 
Helligåndens  gave.  Dette 
protesterede  Kaj  Aage  kraf- 
tigt imod,  idet  han  bestemt 
følte  at  han  havde  den  Hel- 
ligånds gave.  Senere  forstod 
bror  Gram  så  udmærket 
hvad  de  mente,  men  på  da- 
værende tidspunkt  følte 
han  ikke  at  de  kunne  blive 
enige.  Så  i  stedet  for  at 


komme  op  at  skændes  over 
Guds  ord  syntes  han,  at  det 
var  bedre  at  sige  farvel. 
Dette  forundrede  de  to  æld- 
ster noget  og  de  forlod 
hjemmet  en  smule  skuffede. 

Datter  alvorligt  syg 

Set  i  bakspejlet  er  det  let  at 
se,  hvordan  alting  faldt  på 
plads  så  Kaj  Aage  kunne 
forstå  evangeliets  sandhed. 

Nogle  få  dage  senere 
blev  Kaj  Aages  datter  Ilsa 
alvorligt  syg.  Hun  lå  be- 
vidstløs i  tre  dage,  og  læger- 
ne vidste  ikke,  hvad  de 
skulle  stille  op. 

-  Jeg  tog  min  gamle  og 
slidte  bibel  frem  og  for  min 
kone  og  søn  læste  jeg  føl- 
gende: siger  Kaj  Aage 
Gram. 

»Fremdeles  siger  jeg  jer 
eder,  at  hvad  som  helst  to  af 
jer  her  på  jorden  bliver  eni- 


ge om  at  bede  om,  det  skal 
de  få  fra  min  himmelske  Fa- 
der. Thi  hvor  to  eller  tre  er 
forsamlede  i  mit  navn,  dér 
er  jeg  midt  iblandt  dem.« 
(Matt.  18:19-20) 

Bror  Gram  fortæller,  at 
han  sammen  med  sin  kone 
og  søn  knælede  ned  og  bad 
til  vor  Herre. 

»Vor  Herre,  du  har  selv 
sagt  disse  ting  og  nu  beder  vi 
dig  om  at  følge  dine  egne  ord 
og  gøre  vor  datter  Ilsa  rask.« 

1  samme  øjeblik  satte  Il- 
sa sig  op  i  sengen  og  sagde: 
»Hvorfor  ligger  jeg  her?« 

-  Vi  var  så  lykkelige  alle 
fire,  at  vi  faldt  hinanden 
om  halsen,  fortæller  bror 
Gram. 

Lægerne  undrede  sig, 
men  Ilsa  var  stadig  meget 
afkræftet  efter  mange  dage  i 
sengen  uden  føde  og  hun 
besvimede  af  og  til. 


K  I  R  K  E  N  Y  T 

15 


Det  blev  derfor  besluttet  at 
Ilsa  skulle  på  rekreation  i 
København  hos  familien. 

Næppe  var  Kaj  Aage 
Gram  kommet  tilbage  til 
Jylland  efter  rejsen  før  der 
kom  et  brev  fra  Ilsa. 

»Kære  far  og  mor!  Når  I 
modtager  dette  brev,  er  jeg 
allerede  på  vej  hjem.  Jeg 
kan  ikke  holde  ud  at  være 
her,  og  jeg  føler,  at  jeg  må 
hjem.« 

Familien  Gram  blev 
straks  bekymrede  for  Ilsa, 
der  stadigvæk  var  meget  af- 
kræftet, men  huskede  igen 
Herrens  løfte  i  Mattæus- 
evangeliet. 

-  Jeg  husker  så  tydeligt 
min  bøn,  siger  Kaj  Aage 
Gram.  Jeg  bad  vor  himmel- 
ske Fader  sætte  englevagt 
omkring  Ilsa,  så  hun  måtte 
komme  godt  hjem. 

Samtidigt  i  København 
er  to  unge  ældster  løbet  ind 
i  et  lille  problem.  Ældste 
Alma  Davis  Anderson  og 
hans  kammerat  Myles  Jones 
var  omrejsende  ældster  i 
Den  Danske  Mission.  Fak- 
tisk var  ældste  Anderson 
præsident  for  GUF  i  hele 
missionen  og  rejste  på  da- 
værende tidspunkt  landet 
rundt  for  at  få  spejderpro- 
grammet op  at  stå. 

-  Netop  denne  dag  hav- 
de vi  nogle  problemer  med 
vores  kufferter,  fortæller 
præsident  Anderson,  der  i 


dag  er  missionspræsident  i 
Den  Danske  Mission. 

Så  i  stedet  for  at  nå  det 
tog  og  den  færge,  ældsteme 
havde  planlagt,  måtte  de  i 
sidste  øjeblik  ændre  planer. 

Ombord  i  det  nye  tog 
var  den  eneste  siddeplads 
de  to  ældster  kunne  finde  i 
en  kupé  for  rygere,  hvor  der 
sad  en  ung  kvinde  og  røg. 

-  Det  gik  hurtigt  op  for 
min  kammerat  ældste  Jo- 
nes, at  der  var  noget  galt 
med  denne  unge  pige,  for- 
tæller præsident  Anderson, 
og  vi  spurgte  om  der  var 
noget  vi  kunne  hjælpe  hen- 
de med. 

I  toget  og  på  færgen  be- 
lærte de  to  missionærer  Ilsa 
om  visdomsordet  og  om  de 
amerikanske  indianere.  Ilsa 
inviterede  de  to  unge  æld- 
ster til  at  komme  og  besøge 
sig  og  sin  familie. 

Da  Ilsa  af  sin  far  og  mor 
blev  modtaget  ved  landgan- 
gen til  færgen,  udbrød  hun 
begejstret. 

»Ah,  far  og  mor,  jeg  er  så 
glad.  Det  er  ligesom  to  eng- 
le har  fulgt  mig  hele  vejen. 
Der  er  to  missionærer  og  de 
har  læst  for  mig  i  en  slags 
indianerbibel,  og  jeg  har  in- 
viteret dem  op  til  os  i  aften. 
De  kommer  og  viser  lysbil- 
leder for  os  i  aften,  og  nu 
vil  jeg  aldrig  ryge  mere,  for 
de  blev  så  kede  af  det,  da  de 
så,  at  jeg  tog  en  cigaret.« 


-  Sandelig,  det  er  Guds 
tjenere  og  sendebud,  ud- 
brød bror  Gram.  Netop 
dette  med  at  ryge  ramte 
ham  lige  i  hjertet.  Han  vid- 
ste egentlig  godt,  at  det  var 
forkert,  men  grundet  nogle 
venner  var  han  begyndt  at 
ryge  igen.  Fra  dette  øjeblik 
blev  cigaretterne  lagt  på 
hylden. 

-  Missionærerne  kom 
samme  aften,  og  vi  havde 
en  vidunderlig  aften  sam- 
men, fortæller  Kaj  Aage. 

Denne  aften  sammen 
med  de  to  omrejsende  æld- 
ster blev  meget  speciel  for 
familien  Gram.  Ikke  alene 
var  det  begyndelsen  til  de- 
res omvendelse  til  Kirken, 
men  det  var  også  begyndel- 
sen til  et  venskab  der  40  år 
senere  skulle  fortsætte. 

Denne  aften  modtog  Kaj 
Aage  også  en  gave  fra  den 
unge  ældste  Anderson, 
nemlig  den  specielle  bog 
han  havde  om  de  ameri- 
kanske indianere. 

Som  det  så  ofte  sker  i 
missionsmarken,  ser  man 
ikke  resultatet  af  sit  arbej- 
de. 

Kort  tid  efter  denne  epi- 
sode blev  Ældste  Anderson 
afløst,  og  han  rejste  tilbage 
til  USA  og  begyndte  sine 
studier  og  stiftede  familie. 

Familien  Gram  fortsatte 
med  at  få  besøg  af  mission- 
ærerne et  par  gange  om 


ugen  og  efter  nogle  måne- 
der stod  Kaj  Aage  Gram  i 
dåbens  vande  sammen  med 
sin  hustru  og  Ilsa  og  sønnen 
Bjarne. 

Ældste  Anderson  og  Jo- 
nes vidste  ikke  noget  om 
denne  begivenhed,  da  de 
faktisk  kun  besøgte  og  un- 
derviste familien  Gram  den 
ene  gang. 

Som  ringe  i  vandet 

I  mellemtiden  blev  bror  og 
søster  Gram  aktive  med- 
lemmer af  Herrens  kirke  og 
inden  længe  er  de  uund- 
værlige i  grenen  de  tilhører. 

Der  gik  ikke  lang  tid,  før 
det  rygtedes  i  hele  nabola- 
get, at  Ilsa  gik  til  Primary 
om  tirsdagen  og  søster 
Gram  kunne  snart  ses  hver 
tirsdag  med  25  børn  på 
slæb. 

Transporten  til  kirkebyg- 
ningen foregik  med  offent- 
lig bus,  men  da  halvdelen  af 
disse  børn  var  under  syv  år 
gamle  var  turen  gratis.  Det- 
te irriterede  den  faste 
chauffør  meget,  og  der  kom 
ofte  spydige  bemærkninger 
om,  at  man  vist  hellere 
måtte  sætte  en  ekstra  rute 
ind  om  tirsdagen. 

Mange  af  disse  forældre 
kendte  intet  til  kirken,  men 
når  der  så  blev  holdt  prima- 
ryfest, blev  forældrene  invi- 
teret med,  og  på  den  måde 
fik  missionærerne  kontakt 

Familien  Hans  Hjort  Nielsen  ved  sønnen  Sebastians  afrejse 
til  sin  mission.  (FOTO:  Nielsen) 


Bror  og  søster  Nielsen  fra  Århus  Ward. 
(FOTO:  Nielsen) 


med  forældrene  og  fik  som 
regel  lov  til  at  komme  hjem 
og  besøge  familierne  i  deres 
hjem. 

En  af  disse  familier  blev 
medlem  af  Kirken.  Det  var 
bror  og  søster  Hjort  Nielsen 
fra  Århus  Ward.  Deres  børn 
og  børnebørn  er  nu  også 
medlemmer  af  Kirken.  De- 
res søn  Hans  Hjort  Nielsen 
har  både  været  missionær 
og  biskop  og  netop  nu  tje- 
ner Hans'  søn  Sebastian  sin 
mission  i  Scotland. 

Bror  Nielsen  selv  har  bl. 
a.  været  distriktspræsident  i 
Jylland. 

I  dag  er  der  mange  med- 
lemmer af  familien  Gram 
der  er  aktive  i  Kirken.  Bror 
Gram  selv  har  været  grens- 
præsident  i  Ålborg  og  var 
meget  involveret  af  kon- 
struktionen af  den  nye  byg- 
ning i  Ålborg.  Bror  Grams 
søn  Bjarne  er  patriark  i  Kø- 
benhavns Stav  og  sønne- 
sønnen Carsten  er  biskop  i 
Københavns  3.  Ward  samt 
arbejder  for  Kirken  som  re- 
gional oversættelschef  for 
Norden,  Holland  og  de  bal- 
tiske lande. 

Den  spændende  bog 
ældste  Anderson  gav  fami- 
lien Gram  blev  i  årenes  løb 
meget  brugt  og  beundret. 
Specielt  af  sønnesønnen 
Carsten,  der  udviklede  en 
usædvanlig  interesse  for  de 
gamle  indianere.  Carsten 


tjente  som  missionær  i  Syd- 
amerika og  efter  sin  mission 
studerede  han  en  tid  på  Kø- 
benhavns Universitet  indi- 
anske sprog  og  kulturer. 

Kaldet  som 
missionspræsident 

I  1992  blev  bror  og  søster 
Anderson  kaldet  til  at  tjene 
som  ledere  af  Den  Danske 
Mission.  I  »Kirkenyt«  skrev 
man  en  artikel  om  den  nye 
missionspræsident  og  hans 
hustru. 

Nu  bosiddende  i  Køben- 
havn læser  bror  Kaj  Aage 
Gram  med  stor  interesse 
om  den  nye  missionspræsi- 
dent. Der  var  ingen  tvivl  i 
hans  sind.  Dette  er  en  af  de 
ældster,  der  var  med  til  at 
bringe  hans  familie  evange- 
liet. 

Vel  ankommet  til  Dan- 
mark tilbringer  præsident 
Anderson  sin  første  søndag 
i  bygningen  på  Maglegårds 
Allé  hvor  medlemmer  af 
Kirken  med  glæde  byder 
den  nye  præsident  velkom- 
men. 

Her  får  præsident  An- 
derson at  vide,  at  bror 
Gram  spændt  har  ventet 
hans  ankomst  til  Danmark, 
for  præsident  Anderson  var 
den  missionær,  der  om- 
vendte ham  til  Kirken. 

Imidlertid  kunne  præsi- 
dent Anderson  ikke  huske 
at  have  døbt  nogen  på  sin 


mission,  der  hed  Gram,  og 
mener,  at  medlemmet  måt- 
te tage  fejl. 

Men  der  var  ikke  tale 
om  nogen  fejltagelse.  Efter- 
hånden som  præsident  An- 
derson hører  detaljerne  fra 
Kaj  Aage  Grams  omvendel- 
seshistorie begynder  et  lille 
lys  at  glimre. 

Efter  kun  kort  tid  i  Dan- 
mark lykkes  det  for  præsi- 
dent Anderson  og  bror 
Gram  at  mødes.  Det  var  en 
meget  lykkelig  begivenhed 
for  begge  parter. 

-  For  mig  har  det  nok 
været  et  af  højdepunkterne 
på  min  mission,  siger  præsi- 
dent Anderson,  der  i  år  i 
juli  måned  afslutter  sin  mis- 
sion sammen  med  sin  hu- 
stru. 

-  Vi  har  gang  på  gang 
brugt  denne  oplevelse  til  at 
illustre  over  for  vore  unge 
missionærer,  hvor  vigtigt 
det  er,  at  vi  udfører  Herrens 
arbejde.  Ofte  ser  vi  ikke 
frugten  af  vores  arbejde, 
men  det  betyder  ikke,  at 
den  ikke  kommer,  siger 
præsident  Anderson. 

Som  tiden  er  gået  miste- 
de præsident  Anderson  og- 
så kontakten  med  sin  tidli- 
gere kammerat  ældste  Jo- 
nes. Efter  præsident  Ander- 
son blev  kendt  med  famili- 
en Gram  og  deres  omven- 
delse til  Kirken  ønskede 
han  at  han  på  en  eller  an- 


den måde  kunne  finde  bror 
Jones  og  dele  den  gode  ny- 
hed med  ham. 

Tdfældigvis  er  præsident 
Anderson  en  dag  i  byen 
med  sin  kone  i  en  by  nord 
for  København.  Som  altid 
bar  præsident  Anderson  sit 
missionærskilt  synligt.  Den- 
ne dag  kommer  en  ung 
mand  med  en  tydelig  ame- 
rikansk accent  op  til  præsi- 
denten og  siger:  »Jeg  tror  at 
du  er  en  af  min  fars  tidlige- 
re missionærkammerater!« 
»Hvad  hedder  han?  spørger 
præsident  Anderson.« 

Den  unge  mand,  præsi- 
dent Anderson  mødte  i  by- 
en den  dag,  hedder  Todd 
Jones  og  bor  i  Hørsholm  og 
er  gift  med  Marianne,  der 
er  dansker.  Hans  far  hedder 
Myles  Jones.  Problemet 
med  at  finde  sin  tidligere 
missionærkammerat  var  på 
mirakuløs  måde  løst. 

Bror  og  søster  Anderson 
har  flere  gange  haft  det  pri- 
vilegium at  overvære  vid- 
nesbyrdsmøder  hvor  bror 
Gram  offentligt  har  takket 
præsident  Anderson  for  at 
have  bragt  ham  evangeliet. 

-  «Hvor  stor  skal  ikke 
din  glæde  være  ...«  siger 
præsident  Anderson,  der  i 
dag  med  glæde  ser  tilbage 
på  sine  unge  missionærdage 
i  Danmark. 

Susanne  Perkins 

Mormons  Bog 
Symposium  i  København 


I november  måned  1994 
afholdtes  for  første  gang 
i  Norden  et  symposium 
over  Mormons  Bog. 

Ledere  af  Kirkens  ud- 
dannelsessystem i  Norden 
samt  England  kom  sammen 
i  bygningen  på  Priorvej  for 
at  forlæse  og  belyse  Mor- 
mons Bog  fra  mange  for- 
skellige vinkler. 

Symposiet  der  var  arran- 
geret af  CES  i  Danmark  var 
åbent  for  alle  der  ønskede 
at  deltage. 

Bygningen  summede  af 
aktivitet  mens  de  i  alt  130 
deltagere  der  havde  til- 
meldt sig,  flyttede  rundt  i 
bygningen  for  at  lytte  til  de 
forskellige  præsentationer. 


130  deltagere  er  et  resultat 
som  Jens  Kristoffersen,  der 
er  leder  af  CES  i  Danmark 
er  yderst  tilfreds  med. 

Fredag  den  21.  april  vil 
man  gentage  succesen,  men 
denne  gang  i  Århus  stav  i 
bygningen  i  Århus.  Alle 
der  er  interesseret  i  at  del- 
tage er  velkomne  til  at  kon- 
takte deres  seminar-  eller 
institutlærer  for  at  få  yderli- 
gere oplysninger  eller  til- 
meldingsblanketter. 

Som  ved  symposiet  i 
København  vil  David 
Cook,  der  er  leder  for  CES  i 
England  og  Nordeuropa, 
undervise  en  klasse  der  har 
titlen:  »Den  store  plan  for 
lykke.« 


Carsten  Gram  vil  holde 
foredrag  over  emnet:  »Hvad 
vi  kan  lære  fra  indianerne. 

HoUis  Johnson  vil  forlæ- 
se over  emnet:  »Skriveme- 
toder  og  stilarter  i  Mor- 
mons Bog. 

Jens  Kristoffersen  vil  be- 
handle Solomon  Spaulding. 

Ole  Podhorny:  Vi  ved 
hvad  der  står;  ...  og  endelig 
Bruce  Lake,  der  på  engelsk 
vil  tale  om  altid  at  huske 
Frelseren. 

o 

Vel  mødt  i  Århus  den 
21.  april  1995. 

RED 

Biskop  Carsten  Gram 
forlæser  ved  symposiet  i 
København.  (FOTO:  TD) 


Jens  Kristoffersen,  leder  af 
Kirkens  Uddannelsessystem 
i  Danmark,  er  ved  at 
arrangere  symposium 
nummer  to  i  Århus. 
(FOTO:  TD) 


David  Cook  og 
Hollis  Johnson  vil  begge 
være  tilstede  ved  symposiet 
i  Århus.  (FOTO:  TD) 

men  arbejderne 
er  få! 


Jesus  har  behov  for 
arbejdskraft! 

1  en  verden,  hvor  et  af  de 
største  problemer  er,  at  der 
er  flere  og  flere  mennesker, 
som  ikke  har  mulighed  for 
at  finde  et  arbejde,  kan  det 
være  befordrende  at  foreta- 
ge en  vurdering  af  det  sam- 
me problem  set  i  et  åndeligt 
perspektiv. 

Da  Jesus  gik  her  på  jor- 
den, underviste  han  i  man- 
ge tilfælde  spontant  i  de 
hverdagssituationer,  han 
befandt  sig  i.  Derfor  var 
hans  undervisning  levende 
og  forståelig. 

Et  sådant  eksempel  fin- 
der vi  i  de  sidste  3  vers  af 
det  9.  kapitel  i  Matthæus- 
evangeliet 

»Og  da  han  så  folkeska- 
rerne, ynkedes  han  inderligt 
over  dem,  thi  de  var  van- 
røgtede og  forkomne  som 
får,  der  ingen  hyrde  har. 

Da  siger  han  til  sine  di- 
sciple: Høsten  er  stor,  men 
arbejderne  er  få;  bed  derfor 
høstens  Herre  om  at  sende 
arbejdere  ud  til  sin  høst.« 

Hvis  denne  situation 
vurderes  med  vor  tids  socia- 
le dimensioner,  kan  man 
måske  få  det  indtryk,  at  Je- 
sus ynkedes  over  folkeska- 
rerne, fordi  de  manglede 
mad  eller  klæder. 

Med  evangeliet  som  bag- 
grund er  vi  dog  ikke  i  tvivl 
om,  at  den  medynk,  Frelse- 
ren her  gav  udtryk  for,  var 
affødt  af  de  åndelige  behov, 
han  kunne  føle,  der  var 
overalt  blandt  menneskene 
i  de  byer  og  landsbyer,  han 
og  disciplene  kom  igennem. 


Problemet  i  kirken  i  dag 

På  vej  i  et  fly  til  general- 
konference i  Salt  Lake  City 
havde  jeg  engang  en  ople- 
velse. 

Min  sidemand  var  et 
medlem  af  Kirken  og  boede 
i  Salt  Lake  City. 

Han  fortalte,  at  han  kom 
fra  en  velhavende  del  af  by- 
en, og  at  hans  biskops  stør- 
ste problem  var  at  finde  vil- 
lige arbejdere  i  sit  ward. 

Når  medlemmerne  blev 
interviewet  til  en  kaldelse, 
forsøgte  de  mange  gange  at 
undslå  sig  f.eks.  med  en  be- 
mærkning som  denne: 
»Nej,  biskop,  ikke  det!  Jeg 


havde  dog  håbet,  at  du  bare 
ville  anmode  om  1000  dol- 
lars til  byggefonden!« 

Problemet  i  Danmark 

I  Danmark  har  vi  nok  pro- 
blemet på  en  anden  måde. 
Men  vi  har  det! 

Igennem  de  sidste  20  år 
er  Kirkens  medlemstal  gået 
langsomt  tilbage,  og  det  må 
vi  som  sidste  dages  hellige 
betragte  som  et  af  vore  al- 
lerstørste problemer! 

Der  er  gjort  mange  ihær- 
dige forsøg  på  at  vende 
denne  udvikling,  men  de 
fleste  har  ikke  givet  væ- 
sentlige resultater. 


Den  åndelige  hallast  som 
Kirkens  lærere  giver,  afspejles 
i  hred  åndelig  vækst,  mener 
Knud  B.  Andersen. 
(FOTO;  TD) 

Arbejde  udadtil 

-  og  indadtil! 

Umiddelbart  ser  det  ud  til, 
at  det  er  aktive  deltagere  i 
missionærarbejdet,  vi  træn- 
ger til,  og  det  er  også  én  af 
årsagerne. 

Præs.  David  O  McKay 
belærte  os  jo  om  nødven- 
digheden af,  at  hvert  med- 
lem skulle  være  missionær! 

Der  er  dog  også  et  meget 
stort  behov  for  en  arbejds- 
indsats »inde  i  Kirken«. 

Blandt  årsagerne  til  Kir- 
kens manglende  fremgang  i 
Danmark  må  vi  desværre 
konstatere,  at  vi  mister  alt 
for  mange  af  de  nye  med- 
lemmer, vi  får. 

Vi  må  altså  for  at  bruge 
Frelserens  ordvalg  konstate- 
re, at  vi  ikke  er  gode  nok 
som  hyrder! 

Undervisning 

-  ingen  større  kaldelse! 

Jesus  var  en  vidunderlig  læ- 
rer, da  han  igennem  3  år 
udførte  sin  mission  her  på 
jorden.  Deri  var  han  den 
gode  hyrde. 

Helt  efter  dette  eksem- 
pel laegges  der  i  dag  i  Jesu 
Kristi  Kirke  af  Sidste  Dages 
Hellige  megen  vægt  på  un- 
dervisning. 

Der  ofres  mange  ressour- 
cer på  undervisning  i  form 
af  forskelligt,  fremragende 
materiale  -  og  der  er  behov 

for  rigtig  mange  lærere  i  de 
forskellige  organisationer  og 
klasser. 

Det  enkelte  medlems 
vidnesbyrd  og  evne  til  at 
holde  fast  ved  evangeliet 
fødes  og  opbygges  i  disse 
klasser.  Derfor  er  de  en  livs- 
nerve i  Herrens  kirke. 

Biskoppen  har  nøglerne 

Det  er  biskoppen,  der  er 
kaldet  til  at  »lede  og  fordele 
arbejdet«.  Når  vi  bliver  kal- 
det til  at  udføre  et  arbejde  i 
kirken,  synes  vi  måske  ikke 
altid,  at  denne  kaldelse  er 
betydningsfuld  nok! 

Det  forekommer  måske 
at  være  mere  spændende  at 
sidde  på  forhøjningen  og 


præsidere  end  at  under- 
vise nogle  få  elever  i  en 
klasse! 

Den  præsiderende  em- 
bedsmand præger  også  som 
»hyrde«  Kirkens  medlem- 
mer. Men  den  »åndelige 
ballast«  som  Kirkens  lærere 
giver  i  klasserne  kan  afspej- 
les i  en  bred  åndelig  vækst 
og  styrke,  der  kan  sikre  Kir- 
ken mod  tilbagegang. 

En  forsikring 

Vi  må  ikke  underkende 
værdien  af  det  arbejde,  der 
hver  uge  udføres  i  klasserne 
i  Kirkens  organisationer. 
Lærerne  her  er  hyrder,  der 
igennem  deres  tro  og  forbe- 
redelse har  mulighed  for  at 


redde  mange  sjæle  for  Guds 
Rige  på  jorden  i  dag.  Derfor 
er  det  overmåde  betyd- 
ningsfuldt, at  vi  i  Kirken 
har  villige,  dygtige  og  vel- 
forberedte lærere  i  klasser- 
ne, og  at  vi  alle  prioriterer 
en  lærergerning  meget  højt. 

Den  1.  august  1831 
modtog  profeten  Joseph 
Smith  i  Jackson  County  en 
åbenbaring,  der  blandt  an- 
det indeholdt  følgende  råd 
fra  blerren  til  alle  Kirkens 
medlemmer: 

»Sandelig  siger  jeg: 
Menneskene  burde  virke 
med  iver  for  en  god  sag  og 
gøre  mange  ting  af  egen  fri 
vilje  og  udøve  megen  ret- 
færdighed. 


Thi  kraften  dertil  har  de  i 
sig,  hvorved  de  kan  handle 
efter  egen  fri  vilje.  Og  der- 
som mennesker  gør  det  go- 
de, skal  de  ingenlunde  miste 
deres  løn«  (L&P  58:27-28). 

1  sidste  del  af  L&P  58:28 
er  der  en  forjættelse.  Den 
gælder  også  de  lærere,  der 
flittigt  udøver  deres  kald  i 
Herrens  kirke.  Ved  deres 
forberedelser  hver  uge  vil 
de  også  styrke  deres  egne 
vidnesbyrd,  og  det  vil  være 
en  god  forsikring  for  Kir- 
kens fremtid. 

Knud  B.  Andersen  er  med- 

o 

lem  af  Freder  da  Ward,  År- 
hus Stav,  og  leder  af  slægtshi- 
storisk  center  i  Fredercia. 


Forældrevejledning 
på  mange  sprog 


At  undervise  børn  i 
intimitet  og  evnen  til 
at  formere  sig  er  forældre- 
nes ansvar  og  kan  udgøre 
en  udfordring.  Kirken  har 
for  nogen  tid  siden  udarbej- 
det en  forældrevejledning, 
der  kan  hjælpe  forældre 
med  dette  vigtige  ansvar. 
Denne  forældrevej  ledning 
er  blevet  oversat  til  15 
sprog  for  at  hjælpe  forældre 
overalt  i  verden  med  at  un- 
dervise deres  børn  med 
held. 

Forældrevejledning  blev 
udarbejdet  som  supplerende 
information  til  Familieaften 
Ide-  og  håndbog.  Den  skitse- 
rer grundlæggende  ret- 
ningslinier for  familiens  for- 
mål og  indeholder  forslag 
til,  hvordan  man  kan  un- 
dervise børn  og  unge  om 
retskaffen  intimitet.  Denne 
forældrevejledning  er  på  52 


sider  og  indeholder  speci- 
fikke forslag  til  undervis- 
ning af  småbørn  og  børn  i 
alderen  fra  4-11,  halvvoks- 
ne unge,  teenagere  og  unge 
voksne,  som  forbereder  sig 
til  frieri  og  ægteskab.  For- 
ældrevejledningen er  udar- 
bejdet for  at  hjælpe  foræl- 
dre med  at  undervise  deres 
børn  om  fysisk  intimitet 
samt  forberede  dem  til  at 
følge  Herrens  plan,  når  de 
udtrykker  deres  egen  inti- 
mitet. 

-  Denne  forældre- 
vejledning handler  om 
mere  end  intimitet,  siger 
Wayne  Lynn,  der  er  leder 
af  Kirkens  afdeling  for 
udarbejdelse  af  grundlæg- 
gende undervisnings- 
materialer. Den  handler 
om  at  styrke  familiens 
værdier  og  indbyrdes  for- 
hold. 


Forældrevejledningen  påpe- 
ger, at  der  findes  mange  for- 
mer for  intimitet,  og  at 
denne  intimitet  skal  ud- 
trykkes på  retskaffen  vis 
med  det  mål  at  styrke  for- 
hold og  videregive  ægte 
kærlighed  og  omsorg. 


Denne  vejledning  er  til  rå- 
dighed på  engelsk,  kinesisk, 
dansk,  hollandsk,  finsk, 
fransk,  tysk,  indonesisk,  ita- 
liensk, japansk,  koreansk, 
norsk,  portugisisk  og 
spansk.  På  engelsk  findes 
også  en  udgave  for  blinde. 

